РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 42

от заседание на комисия ”Управление на собствеността”
към Пленума на Висшия съдебен съвет, проведено на 05.12.2018 г.

Днес, 05.12.2018 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев 
                                                                                       Боян Новански                                                                                                  
                                                                                       Огнян Дамянов
                                                                                       Пламена Цветанова
                                                                                       
	ОТСЪСТВА: Олга Керелска.

От страна на Комисия „Бюджет и финанси” към Пленума на ВСС, при обсъждането по т. 1 и т. 8 от настоящия дневен ред, присъстваха г-н Боян Магдалинчев - председател на Комисия „Бюджет и финанси” към Пленума на Висшия съдебен съвет и членовете на комисията: г-н Севдалин Мавров,            г-н Георги Кузманов, г-жа Гергана Мутафова и г-жа Боряна Димитрова.

На съвместното заседание при обсъждането на т. 1 и т. 8 присъства Силвия Илиева – главен секретар на Висшия съдебен съвет.

           От администрацията на ВСС присъстваха: инж. Дениза Павлова - директор на дирекция „Управление на собствеността на съдебната власт”, Маргарита Радкова - директор на дирекция „Бюджет и финанси”, Николай Найденов – директор на дирекция „Правна”, Владимир Димитров - и.д. началник отдел „Управление на собствеността”, дирекция „Управление на собствеността на съдебната власт”, Мая Атанасова - главен експерт - юрисконсулт в дирекция „Правна” и Евгения Кънева - и.д. началник отдел „УКЦОП“.

І. Съвместно заседание с Комисия „Бюджет и финанси” към Пленума на Висшия съдебен съвет /от 10,00 часа, зала 312/

1. ОТНОСНО: Становище от директора на дирекция „УССВ и директора на дирекция „Правна“, в изпълнение на решение по протокол № 38/13.11.2018 г. на КУС и КБФ. 

Г-н Боян Магдалинчев изрази становището си, че е необходимо да се вземе решение по отношение на обявяване на обществена поръчка с предмет: „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски” № 82, за нуждите на специализираните органи на съдебната власт – съд и прокуратура”, след като се извърши преценка по отношение на това дали да бъде възложен инженеринг чрез една процедура или да бъде отделно възлагане на проектиране и строителство. С оглед на това обстоятелство г-н Магдалинчев даде думата на инж. Дениза Павлова – директор на дирекция „Управление на собствеността на съдебната власт” и на Николай Найденов – директор на дирекция „Правна”, които изразиха становищата си по двата предложени варианта.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет беше проведено гласуване. За вариант 1 – обявяване на обществена поръчка с предмет „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски” № 82, за нуждите на специализираните органи на съдебната власт – съд и прокуратура” – възлагане чрез инженеринг гласуваха „За” 6 /шест/ члена на комисиите, „против” гласуваха 3 /трима/ - г-н Боян Магдалинчев, г-н Евгени Диков и г-жа Гергана Мутафова. 

С оглед на изложените мотиви 

Комисия „Управление на собствеността“ и
Комисия „Бюджет и финанси”

Р Е Ш И Х А :

1. ДА БЪДЕ ОБЯВЕНА обществена поръчка с предмет „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски” № 82, за нуждите на специализираните органи на съдебната власт – съд и прокуратура” – възлагане чрез инженеринг.
2. ИЗПРАЩА решението по т. 1 от настоящия протокол чрез Главния секретар на ВСС на дирекция „Правна”, отдел „УКЦОП”, за предприемане на действия по компетентност.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.3. На сайта на ВСС да бъде публикувана обява до заинтересованите лица, съдържаща покана за предоставяне на оферти, с прогнозна стойност до праговете по чл. 20, ал. 4, т. 3 от ЗОП, за извършване на общ анализ на цена на всички основни пера, с обосновка за необходимите разходи за извършване на СМР и доставка на необходимото оборудване /обем и вид на работа на основните дейности и техните поддейности/ за нуждите на ВСС, като се определи цена на квадратен метър и общ индикативен бюджет /след съпоставяне от страна на ВСС на Техническото задание и съответните изходни данни/ за обществена поръчка с предмет/ „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски” № 82, за нуждите на специализираните органи на съдебната власт – съд и прокуратура”
ІІ. Инвестиционна дейност /заседанието продължава в зала 512/

2. ОТНОСНО: Изпълнение решение по т. 47 по Протокол № 40/07.11.2018 г. от заседание на Комисия „Бюджет и финанси“ във връзка организиране и провеждане на обществена поръчка за строителство по реда на чл. 20, ал. 4, т. 1 с предмет: „Строително-монтажни работи за изпълнение на текущ ремонт в част от сграда находяща се в гр. София, ул. „Г. С. Раковски“ № 185 за нуждите на администрацията на Висшия съдебен съвет“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОДОБРЯВА коригираните „ТЕХНИЧЕСКА СПЕЦИФИКАЦИЯ“ и „КРИТЕРИИ ЗА ПОДБОР“ и изготвената „КОЛИЧЕСТВЕНА СМЕТКА“ към документацията за участие в обществена поръчка с предмет: „Строително-монтажни работи за изпълнение на текущ ремонт в част от сграда находяща се в гр. София, ул. „Г. С. Раковски“ № 185 за нуждите на администрацията на Висшия съдебен съвет“.
2.2. ОДОБРЯВА предложението за директно възлагане на строително ремонтните работи, по реда на чл. 20, ал. 4, т. 1 от ЗОП във вр. чл. 60 от Вътрешните правила за възлагане на обществени поръчки във ВСС,  на „СТРОЙИНЖЕНЕРИНГ-В“ ЕООД, с управител Валери Пламенов Николов и със седалище и адрес на управление област Смолян, община Баните, с. Баните, ул. „Шести септември“ № 34, в съответствие с решение по т. 47, Протокол № 40/07.11.2018 г. от заседание на Комисия „Бюджет и финанси“ .
2.3. ИЗПРАЩА решението по т. 2.1 от настоящото решение чрез Главния секретар на ВСС на дирекция „Правна“в АВСС, по компетентност и последващи действия.
2.4. ИЗПРАЩА решението по т. 2.1 от настоящото решение на Комисия „Бюджет и финанси“ по компетентност. 
2.5. ИЗМЕНЯ и ДОПЪЛВА  предложението по т. 3.4 от решение по т. 3, протокол № 32/03.10.2018 г. на Комисия „Управление на собствеността“, както следва:
Предлага на Пленума на ВСС да вземе следното решение:
Упълномощава представляващия Висшия съдебен съвет да подпише договор със „СТРОЙИНЖЕНЕРИНГ-В“ ЕООД, по реда на чл.20, ал. 4, т. 1 от ЗОП (директно възлагане) с предмет „Строително-монтажни работи за изпълнение на текущ ремонт в част от сграда находяща се в гр. София, ул. „Г. С. Раковски“ № 185 за нуждите на администрацията на Висшия съдебен съвет“ на стойност 46 250 (четиридесет и шест хиляди двеста и петдесет) лева без включен ДДС или 55 500 (петдесет и пет хиляди и петстотин) лева с включен ДДС.
2.6 ВНАСЯ  предложението като редовна точка в следващото редовно заседание на Пленума на Висшия съдебен съвет.

3. ОТНОСНО: Сключване на договор за упражняване на авторски надзор, във връзка с изпълнение на договор с рег. № ВСС-10880/30.08.2018 г. с предмет: „Строително-монтажни работи на обект „Оформяне на паркоместа, дренаж и разширение на пожароизвестителна система в сградата на  Районен съд, гр. Нови пазар“. 
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Предлага на Пленума на Висшия съдебен съвет да вземе следното решение:

1.	УПЪЛНОМОЩАВА представляващия Висшия съдебен съвет да сключи договор с „ТОБО-КММ“ ООД, автор на инвестиционен проект за осъществяване на авторски надзор на обект: „Строително-монтажни работи на обект „Оформяне на паркоместа, дренаж и разширение на пожароизвестителна система в сградата на  Районен съд, гр. Нови пазар“, на стойност 2 000 лева с включен ДДС.

3.2. 	ВНАСЯ предложението като редовна точка в следващо редовно заседание на Пленума на Висшия съдебен съвет.

4. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на Висш съдебен съвет за 2018 г., към 31.10.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1.  ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.10.2018 г.
4.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.10.2018 г. на Комисия „Бюджет и финанси“.

5. ОТНОСНО: Предложение за упълномощаване на експерт от отдел „Инвестиции и строителство“ да осъществява контрол и приема изпълнението по договор с рег. № 45-06-040/18.12.2006 г. с предмет: „Пристройка II на Съдебна палата-Ямбол“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРЕДЛАГА на Пленума на Висшия съдебен съвет да вземе следното решение:

ВЪЗЛАГА на представляващия Висшия съдебен съвет да упълномощи инж. Димитър Дамянов Шиклев – главен експерт в отдел „Инвестиции и строителство”, дирекция „Управление на собствеността на съдебната власт” в АВСС да осъществи контрол, провери и приеме изпълнението по договор с рег. № 45-06-040/18.12.2006 г. с предмет: „Строителство на пристройка към Съдебна палата Ямбол, за нуждите на Административен съд гр. Ямбол”, както и да осъществи комуникация по всички въпроси, свързани с въвеждането на обекта в експлоатация и участва в съставянето и подписването на актове и протоколи, съгласно Наредба № 3/31.07.2003 г.

5.2. 	ВНАСЯ предложението като редовна точка в следващо редовно заседание на Пленума на Висшия съдебен съвет.

6. ОТНОСНО: Писмо от председателя на Апелативен специализиран наказателен съд с вх. № ВСС-640/22.11.2018 г. с приложено искане от Апелативна специализирана прокуратура за предприемане на спешни мерки за аварийно ремонтиране на течащ покрив на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. УКАЗВА на председателя на Апелативен специализиран наказателен съд г-н Георги Ушев да предприеме спешни мерки за отстраняване на аварийната ситуация, в съответствие с писмо № 91-00-070/14.05.2014 г. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.
6.2. ИЗПРАЩА решението по т. 6 от настоящия протокол на председателя на Апелативния специализиран наказателен съд с копие до административния ръководител на Апелативна специализирана прокуратура.

7. ОТНОСНО: Писмо от председателя на Софийски районен съд с вх.№ ВСС-842/29.06.2018 г. с искане за ремонтни дейности в сградите на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Съгласно Решение по т. 30 от Протокол № 40/07.11.2018 г. на Комисия „Бюджет и финанси“ ОТЛАГА разглеждането на искането на председателя на Софийски районен съд.
7.2. УКАЗВА на председателя на Софийски районен съд да поднови искането си  с приложени актуални оферти през първото шестмесечие на 2019 г.

7.3. ВЪЗЛАГА на отдел „Инвестиции и строителство” да представи информация във връзка с искането на председателя на Софийски районен съд по отношение на всички текущи ремонти, които се планира да бъдат извършени през 2019 г.

8. ОТНОСНО: Писмо от председателя на Районен съд гр. Панагюрище  с вх. № ВСС-12394/28.11.2018 г. с искане за отпускане на средства за неотложен текущ ремонт - изграждане на евакуационно осветление /1 092,60 лв. с ДДС/ ,и основен ремонт - изграждане на пожароизвестителна инсталация /8 816,90 лв. с ДДС/ .

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

8.1. Извършването на разход за неотложни текущ ремонт - изграждане на евакуационно осветление / 1 092,60 лв. с ДДС/, и придобиване на ДМА - изграждане на пожароизвестителна инсталация /8 816,90 лв. с ДДС /  в Районен съд гр. Панагюрище е целесъобразно. Стойността на разхода е  определена  на 1 093 лв. с ДДС за евакуационно осветление; и 8 817 лв. с ДДС за ПИИ – на съгласно най-ниските оферти – на „БИГА СОД“ ЕООД.

 Мотиви: Искането е наложено от предписание на ГДПБЗН – Панагюрище, с поставен срок на изпълнение 30.12.2018 г. за евакуационното осветление и 30.03.2019 г. за ПИИ. Неотложността е продиктувана от извършващият се в момента вътрешен ремонт. За да не се налага разкъртване на вече ремонтираните и боядисани помещения, е необходимо слаботоковите инсталации да бъдат изтеглени преди шпакловката и боядисването.  

8.2. Предлага на Пленума на ВСС да приеме следното решение:

1. ДАВА СЪГЛАСИЕ за увеличение на бюджета на Районен съд гр. Панагюрище за 2018 г. по § 52-00 „Придобиване на ДМА“ с 8 817 лв. за изграждане на пожароизвестителна инсталация.
Средствата са за сметка на резерва за неотложни и непредвидени разходи по бюджета на съдебната власт за 2018 г.
2. ДАВА СЪГЛАСИЕ за увеличение на бюджета на Районен съд гр. Панагюрище за 2018 г. по §  10-00 „Издръжка“ с 1 093 лв. за неотложен текущ ремонт – изграждане на евакуационно осветление.
Средствата са за сметка на резерва за неотложни и непредвидени разходи по бюджета на съдебната власт за 2018 г.

ІІІ. Управление на собствеността

9. ОТНОСНО: Предложение от председателя на Районен съд гр. Провадия за ползване сградния фонд на съдебната власт в гр. Провадия.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ВЪЗЛАГА на Владимир Димитров – и.д. началник отдел „Управление на собствеността” и Димитър Шиклев – главен експерт в отдел „Инвестиции и строителство” да извършат оглед на място на имотите, предоставени за ползване на органите на съдебната власт в гр. Провадия, като при необходимост да бъдат предприети съответните действия пред компетентните органи за попълване на документацията и да предложат вариант за трайно решаване на проблема и прогнозни стойности за всеки вариант.

10. ОТНОСНО: Писмо от председателя на Окръжен съд гр. Пловдив във връзка с площи, ползвани от „Информационно обслужване“ АД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТТЕГЛЯ разглеждането на т. 10 от настоящия дневен ред, за комплектоване на преписката с необходимите документи.

11. ОТНОСНО: Предложение за подписване на договор за наем на помещения, ползвани от Районна прокуратура гр. Елин Пелин.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да сключи с председателя на РПК „Развитие” гр. Елин Пелин договор за наем на 8 /осем/ помещения, ведно с обслужващ коридор и сервизни помещения, с обща полезна площ 247 кв.м., находящи се на четвърти етаж в четириетажна сграда, собственост на РПК „Развитие”, построена в УПИ ХХІІ, кв. 165 по плана на гр. Елин Пелин, с административен адрес: гр. Елин Пелин, пл. Независимост” № 2, ет. 4, за срок от 5 години.

11.2. 	ВНАСЯ предложението като редовна точка в следващо редовно заседание на Пленума на Висшия съдебен съвет.

12. ОТНОСНО: Предложение за упълномощаване представляващия ВСС да подпише договор за имот – ЧДС в гр.Стара Загора.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет /ВСС/ да сключи договор с областния управител на област Стара Загора за предоставяне безвъзмездно и безсрочно право на управление на Пленума на ВСС, за нуждите на органите на съдебната власт в гр. Стара Загора, върху недвижим имот – частна държавна собственост, представляващ застроен поземлен имот с идентификатор 68850.503.394 по кадастралната карта и кадастралните регистри /КККР/ на гр. Стара Загора, община Стара Загора, одобрени със заповед № РД-18-65/30.05.2008 г. на изпълнителния директор на АГКК, с площ 4040 кв.м. по координатна система 1970 г. и с площ 4039 кв.м. по координатна система БГС2005, последно изменение със заповед: няма издадена заповед за изменение в КККР, с адрес на поземления имот: гр. Стара Загора, п.к. 6000, бул. „Митрополит Методи Кусев” № 33, кв. „Възраждане”, с трайно предназначение на територията: урбанизирана, с начин на трайно ползване: за административна сграда, комплекс, с номер по предходен план: квартал 1Д, парцел ІХ, при съседи: 68850.503.914, 68850.503.960, 68850.503.953, 68850.503.391 – скица № 15-321638-22.05.2018 г. на поземлен имот, издадена от СГКК гр. Стара Загора, същият описан в АЧДС № 7192/12.09.2012 г., вписан в Агенцията по вписванията – Служба по вписванията гр. Стара Загора с вх. рег. № 9767/17.09.2012 г., том ХХVІ, Акт № 188, н.д. № 5438, партида: 85720.

12.2. 	ВНАСЯ предложението като редовна точка в следващо редовно заседание на Пленума на Висшия съдебен съвет.

13. ОТНОСНО: Писмо от председателя на Окръжен съд гр. Враца във връзка с искане на ОЗ „Охрана“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. НЕ ДАВА СЪГЛАСИЕ за предоставяне безвъзмездно за управление на Министерство на правосъдието, за нуждите на Областно звено „Охрана” Враца, на помещение № 1 с площ от 15,76 кв.м. на сутеренния етаж в Съдебната палата гр. Враца, бул. „Христо Ботев” № 29, съгласно приложената схема на етажа.
13.2. ИЗПРАЩА решението по т. 13 от настоящия протокол на председателя на Окръжен съд гр. Враца, за сведение.

Допълнителни точки, включени за разглеждане
в заседание на Комисия „Управление на собствеността”

14. ОТНОСНО: Определяне на представител от дирекция „Управление на собствеността” за участие в състава на комисия за провеждане на обществена поръчка с предмет: „Текущ ремонт на санитарни възли /WC/ в Съдебна палата гр. Добрич, ул. „д-р Константин Стоилов” № 7.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОПРЕДЕЛЯ инж. Димитър Шиклев – главен експерт в отдел „Инвестиции и строителство“ в дирекция „Управление на собствеността на съдебната власт“ за редовен член на комисията за провеждане на обществена поръчка с предмет: “Текущ ремонт на санитарни възли /WC/ в Съдебна палата - гр. Добрич, ул. д-р Константин Стоилов“ № 7“.
14.2. ОПРЕДЕЛЯ инж. Надежда Стоянова – главен експерт в отдел „Инвестиции и строителство“ в дирекция „Управление на собствеността на съдебната власт“ за резервен член на комисията за провеждане на обществена поръчка с предмет: “Текущ ремонт на санитарни възли /WC/ в Съдебна палата - гр. Добрич, ул. д-р Константин Стоилов“ № 7“.
14.3. ИЗПРАЩА решението по т. 14 от настоящия протокол на Главния секретар на ВСС и на председателя на Окръжен съд гр. Добрич.

15. ОТНОСНО: Писмо с вх. № ВСС-10007/03.10.2018 г. с приложен регистър на свободните жилища на Прокуратурата на Република България.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРЕДЛАГА списъкът по чл. 6, ал. 1 от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди да бъде представен в срок до 31.01.2018 г. за утвърждаване от пленума на ВСС, съгласно чл. 6, ал. 2 от Правилата, след изготвяне на проекта за разпределение на кандидатите за настаняване в свободните и годните за обитаване ведомствени жилища, разпределени за ползване на ПРБ с решение по т. 39 от протокол № 16/25.05.2017 г. на Пленума на ВСС до края на настоящата година.
15.2. ИЗПРАЩА решението по т. 15 от настоящия протокол на Главния секретар на АГП.

16. ОТНОСНО: Подписване на анекс към Договор № ВСС-489/13.01.2017 г. за наем на имот в гр. Балчик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
16.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да подпише анекс към договор с рег. № ВСС-489/13.01.2017 г., сключен между Висшия съдебен съвет и ЕТ „Васил Григоров” за наем на недвижим имот, представляващ целия трети етаж с полезна площ от 329.83 кв.м., санитарен възел на трети етаж с обща площ 29.76 кв.м, 6 бр. стаи от втория етаж с полезна площ от 86.41 кв.м  и част от сутерен  с площ от 24.23 кв.м., ведно с ползваните общи част с площ 246.24  кв.м. от масивна триетажна сграда, цялата със застроена площ от 587 кв.м. и по скица 607 кв.м., с кадастрален № 02508.55.57.1 по кадастралната карта на гр.Балчик, с административен адрес ул.“Стара планина“ № 2, за продължаване на срока на договора с 6 /шест/ месеца, считано от 01.01.2019 г. 
Останалите клаузи по договор рег. № ВСС-489/13.01.2017 г. запазват действието си.

16.2. 	ВНАСЯ предложението като редовна точка в следващо редовно заседание на Пленума на Висшия съдебен съвет.

ПРЕДСЕДАТЕЛ НА КОМИСИЯ                     ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА”     „БЮДЖЕТ И ФИНАНСИ”
КЪМ ПЛЕНУМА НА ВСС:  /п/                        КЪМ ПЛЕНУМА НА ВСС: /п/
                    ЕВГЕНИ ДИКОВ                                     БОЯН МАГДАЛИНЧЕВ
                                                                                 /по отношение на т. 1 и т. 8/